

Pravna fakulteta

Komisija za tutorstvo

Poljanski nasip 2

1000 Ljubljana

Na podlagi 16. člena Pravilnika o tutorstvu na Pravni fakulteti Univerze v Ljubljani (v nadaljevanju: PoTutPF), komisija za tutorstvo (v nadaljevanju: komisija) objavlja

**PONOVNI RAZPIS ZA TUTORJE NA PRAVNI FAKULTETI UNIVERZE V LJUBLJANI ZA ŠTUDIJSKO LETO 2023/24**

**1. Predmet razpisa**

Predmet razpisa je izbor tutorjev, ki jim komisija na podlagi razpisa prizna sposobnost za izvajanje tutorskega dela v študijskem letu 2023/24.

Razpisujejo se mesta za:

* **za predmetnega tutorja pri predmetih**: Rimsko pravo, Ekonomija, Pravna zgodovina, Ustavno pravo, Uvod v pravoznanstvo, Evropsko ustavno pravo, Kazensko pravo, Kazensko procesno pravo, Delovno pravo, Finance, Korporacijsko pravo, Civilno pravo, Gospodarsko pravo, Civilno procesno pravo in Upravno procesno pravo.

# 2. Pogoji in kriteriji za izbor

Na razpis se lahko prijavijo kandidati, ki bodo v študijskem letu 2023/24 vpisani najmanj v 2. letnik 1. stopnje študija na PF UL ali v program 2. stopnje. **Na razpis se lahko prijavijo zgolj študenti, ki do 4. septembra še niso izpolnjevali pogojev za vpis v višji letnik, kar mora biti ob prijavi primerno izkazano. Slednji pogoj ne velja za predmet Upravno procesno pravo.**

Kandidati, ki se prijavljajo na razpisano mesto za predmetno tutorstvo, morajo pri tutoriranem predmetu, za katerega se prijavljajo, izkazati najnižjo oceno 8. Pri izboru predmetnih tutorjev bodo imeli prednost kandidati, o katerih bo nosilec predmeta podal pozitivno mnenje, študenti, ki so tutorsko delo opravljali že v preteklem študijskem letu in bili ocenjeni pozitivno ter študenti, ki bodo v tekočem študijskem letu navzoči v Sloveniji (ne bodo na izmenjavi). Načeloma se študent lahko prijavi za predmetno tutorstvo pri enem predmetu (izjeme je potrebno posebej utemeljiti).

Študentom, ki se prvič prijavljajo na mesto predmetnega tutorja priporočamo, da se prijavijo samo na en predmet.

**3. Dokumentacija**

**V prijavi na razpis mora kandidat jasno navesti, na katero razpisano mesto se prijavlja.**

Prijava na razpis za izbor tutorjev mora vsebovati:

* pravilno izpolnjen in podpisan obrazec za prijavo,
* izpis ocen iz študentskega informacijskega sistema,
* življenjepis,
* motivacijsko pismo s kratko obrazložitvijo prijave na razpisno mesto tutorja,
* soglasje za objavo in obdelavo osebnih podatkov in
* obvestilo o morebitnem dejstvu, da bo tutor v času opravljanja dela tutorja na študijski izmenjavi v tujini.

**4. Izbirni postopek**

Postopek se vodi v skladu z določbami Pravilnika o tutorstvu na PF UL.

**5. Rok in način oddaje prijav**

**Rok za zbiranje prijav je četrtek, 21. september 2023.**

Prijave, vložene po poteku prijavnega roka, bo komisija zavrgla.

Prijava šteje za popolno, če vsebuje vse zahtevane priloge in podatke, ki jih določa ta razpis.

Kandidati, ki ne bodo oddali popolne prijave, bodo pozvani k dopolnitvi prijave. Če kandidati prijave ne bodo dopolnili v roku, določenem v zahtevi za dopolnitev prijave, bo komisija njihove prijave zavrgla.

Kandidati oddajo prijavno dokumentacijo **osebno v referatu PF,** **priporočeno po pošti** na naslov: Pravna fakulteta, Referat za 1. in 2. stopnjo, Poljanski nasip 2, 1000 LJUBLJANA s pripisom »Prijava za tutorstvo 2023/24«, ali **preko e-pošte** na naslov: milena.kastelic@pf.uni-lj.si

Ljubljana, 13. 9. 2023 doc. dr. Neža Pogorelčnik Vogrinc

 Predsednica komisije za tutorstvo